CELEX: 62011CA0607
Language: mt
Date: 2013-03-07 00:00:00
Title: Kawża C-607/11: Sentenza tal-Qorti tal-Ġustizzja (Ir-Raba’ Awla) tas- 7 ta’ Marzu 2013 (talba għal deċiżjoni preliminari tal-High Court of Justice (Chancery Division) — ir-Renju Unit) — ITV Broadcasting Limited et vs TV Catch Up Limited (Direttiva 2001/29/KE — Artikolu 3(1) — Xandir minn terz permezz tal-Internet tal-programmi ta’ xandara ta’ televiżjoni kummerċjali — “Live streaming” — Komunikazzjoni lill-pubbliku)

27.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 123/6
            
         Sentenza tal-Qorti tal-Ġustizzja (Ir-Raba’ Awla) tas-7 ta’ Marzu 2013 (talba għal deċiżjoni preliminari tal-High Court of Justice (Chancery Division) — ir-Renju Unit) — ITV Broadcasting Limited et vs TV Catch Up Limited
   (Kawża C-607/11) (1)
   
   (Direttiva 2001/29/KE - Artikolu 3(1) - Xandir minn terz permezz tal-Internet tal-programmi ta’ xandara ta’ televiżjoni kummerċjali - “Live streaming” - Komunikazzjoni lill-pubbliku)
   2013/C 123/08
   Lingwa tal-kawża: l-Ingliż
   
      Qorti tar-rinviju
   
   High Court of Justice (Chancery Division)
   
      Partijiet fil-kawża prinċipali
   
   
      Rikorrenti: ITV Broadcasting Limited, ITV 2 Ltd, ITV Digital Channels Ltd, Channel 4 Television Corporation, 4 Ventures Ltd, Channel 5 Broadcasting Ltd, ITV Studios Ltd
   
      Konvenuta: TV Catch Up Limited
   
      Suġġett
   
   Talba għal deċiżjoni preliminari — High Court of Justice (Chancery Division) — Interpretazzjoni tal-Artikolu 3(1) tad-Direttiva 2001/29/KE tal-Parlament Ewropew u tal-Kunsill, tat-22 ta’ Mejju 2001, dwar l-armonizzazzjoni ta’ ċerti aspetti ta’ drittijiet tal-awtur u drittijiet relatati fis-soċjetà tal-informazzjoni (ĠU Edizzjoni Speċjali bil-Malti, Kapitolu 17, Vol. 1, p. 230) — Kunċett ta’ “komunikazzjoni lill-pubbliku”- Awtorizzazzjoni, mid-detenturi tad-dritt, għax-xandir bit-televiżjoni tax-xogħlijiet tagħhom fuq in-network terrestri mingħajr ħlas fit-territorju kollu ta’ Stat Membru jew f’żona ġeografika limitata fi ħdanu — Servizz ta’ xandir kontinwu, provdut minn organizzazzjoni tax-xandir terz, għall-abbonati individwali li jħallsu l-liċenzja awdjoviżiva u li jistgħu għalhekk jirċievu xandiriet diretti permezz ta’ streaming fuq l-internet
   
      Dispożittiv
   
   
               (1)
            
            
               Il-kunċett ta’ “komunikazzjoni lill-pubbliku”, fis-sens tal-Artikolu 3(1) tad-Direttiva 2001/29/KE tal-Parlament Ewropew u tal-Kunsill, tat-22 ta’ Mejju 2001, dwar l-armonizzazzjoni ta’ ċerti aspetti ta’ drittijiet tal-awtur u drittijiet relatati fis-soċjetà tal-informazzjoni, għandu jiġi interpretat fis-sens li jkopri trażmissjoni mill-ġdid tax-xogħlijiet inklużi f’xandira televiżiva terrestri
               
                           —
                        
                        
                           li ssir minn organizzazzjoni differenti mix-xandar oriġinali,
                        
                     
                           —
                        
                        
                           permezz ta’ fluss Internet li jitqiegħed għad-dispożizzjoni tal-abbonati ta’ din l-organizzazzjoni li jistgħu jirċievu din it-trażmissjoni mill-ġdid billi jagħmlu konnessjoni mas-server tagħha,
                        
                     
                           —
                        
                        
                           minkejja li dawn l-abbonati jkunu jinsabu fiż-żona ta’ riċezzjoni tal-imsemmija xandira televiżiva terrestri u jistgħu jirċievuha legalment fuq riċevitur tat-televiżjoni.
                        
                     
         
               (2)
            
            
               Ir-risposta għall-ewwel domanda ma hijiex influwenzata mill-fatt li trażmissjoni mill-ġdid, bħal dik inkwistjoni fil-kawża prinċipali, hija ffinanzjata mir-reklamar u b’hekk għandha natura lukrattiva.
            
         
               (3)
            
            
               Ir-risposta għall-ewwel domanda ma hijiex influwenzata mill-fatt li trażmissjoni mill-ġdid, bħal dik inkwistjoni fil-kawża prinċipali, issir minn organizzazzjoni li tinsab f’kompetizzjoni diretta max-xandar oriġinali.
            
         
      (1)  ĠU C 65, 3.3.2012.